রেসকোর্স থেকে গাড়ি ধানমন্ডি ঢুকলো। গাড়ি ঢোকা মাত্র কামাল গিয়ে গলা জড়িয়ে ধরল । দুজনের চোখেই জল, হাঁটতে হাঁটতে শোবার ঘরের দিকে এগোলেন , প্রথমে বাবাকে পরে মা’কে জড়িয়ে ধরলেন মুজিব, সবার চোখে জল । এরপর তিনি বেগম ফজিলেতুন্নেসার সামনে এসে দাঁড়ালেন। বেগম সঙ্গে সঙ্গে গভীর পরিতৃপ্তিতে স্বামীর বুকে মাথা রাখলেন, কেঁদে উঠলেন চিৎকার করে। কিছু যেন বলতে শুরু করে অজ্ঞান হয়ে পড়লেন। তারপর আস্তে আস্তে জ্ঞান ফিরে এল। তখন সারাদিন ক্লান্তির পর মুজিব কিছু খেতে চাইছেন।